Amerikaanse rugbybase ondersoek Pote-klapPote Human tydens die wedstryd op die Mount Vernon Memorial-stadion. (Foto: Dustin Satlofg/Getty Images North America via AFP) Major League Rugby (MLR) het in ŉ kort verklaring gesê dat hy die voorval in die wedstryd tussen die Houston SaberCats en New York Ironworkers sal ondersoek. Pote Human, Houston se Suid-Afrikaanse afrigter, en New York se Ollie Richardson is in die sop nadat hulle tydens ŉ waterbreek in die naweek se kragmeting op die Mount Vernon Memorial-stadion klappe en vuishoue uitgedeel het. “Sodra die ondersoek afgehandel is, sal MLR in ooreenstemming met sy kompetisie- en gedragsregulasies optree,” is daar op Twitter gedeel. Luidens berigte staar skorsing van ŉ hele paar wedstryde die 63-jarige afrigter egter in die gesig. The league office is investigating an incident that took place on the sideline during the match between New York and Houston on April 23rd, 2023. Upon completion of the investigation, the league will take any necessary action in line with our competition and behavior regulations. pic.twitter.com/Mlw4SWOTe9 — Major League Rugby (@usmlr) April 24, 2023 Maroela Media het gister berig dat Human hom oënskynlik vervies het toe Richardson een van die SaberCats-spelers berispe het. Al twee afrigters is kort ná die voorval uit die stadion begelei. Volgens Brenden Nel, SuperSport se rugbyjoernalis, strook Human se uitbarsting nie met sy geaardheid nie. “Ek ken Pote al vir jare en ek het nog nooit gesien dat hy sy humeur só verloor nie. Ek praat nie sy optrede goed nie, maar ek dink die nodige konteks ontbreek. Ek sou graag die beeldmateriaal in aanloop tot die voorval wou sien,” het Nel getwiet. As much as people are laughing at the fight in the MLR, I'd love to see the footage before that. Known Pote Human for years and never seen him lose his cool like that. Not condoning his actions, but think there is context missing — Brenden Nel (@Brendennel) April 24, 2023 Human is ŉ ervare breier en hy het al onder meer die afrigterleisels by die Bulls, Shimlas en Griekwas in Suid-Afrika vasgevat. Alfons Meyer, voormalige uitvoerende hoof van die Blou Bul Maatskappy, het destyds ook Human se lof besing. “Pote was meer as net ’n afrigter op Loftus en hy het ’n reuse-invloed op nie net die spelers se lewens nie, maar ook op dié van werknemers gehad.” Dan was daar ook in Bloemfontein gesê dat Human “die regte man op die regte tyd” is toe hy as die Shimlas-afrigter aangestel is. Schalk Burger (senior) het intussen op sosiale media geskerts dat sy oudslotmaat ŉ speler van die wedstryd-vertoning gelewer het. As speler het Human meer as 100 wedstryde vir die Oostelike Provinsie gespeel, terwyl hy die Cheetahs in 62 van sy 84 wedstryde aangevoer het. My old lockmate Pote Human – Man of the Match! pic.twitter.com/SjbeH0256e — Schalk Burger (@skalabrak) April 24, 2023 BRINGS back memories of me watching & supporting EP Rugby ???? ???? as a @GreyHighSchool schoolboy at the Boet Erasmus… Plenty of this each week – with the Despatch boys never stepping back!! ???????? ???? #Pote #PoteHuman seems to have not forgotten those ‘skills’ in standing up for his… pic.twitter.com/oyQrVqvVXY — Dave Nosworthy (@DONCRICKET) April 24, 2023